Η ζωή της άλλης

***Η Ζωή Της Άλλης*** είναι ο τίτλος μιας ελληνικής καθημερινής δραματικής τηλεοπτικής σειράς που προβλήθηκε από τους τηλεοπτικούς δέκτες του Mega τις σεζόν 2009-2012, σημειώνοντας τεράστια επιτυχία αφού τα νούμερα τηλεθέασης ξεπερνούσαν το 50% σε κάθε επεισόδιο. Η βασική πλοκή της σειράς βασίζεται στη μεξικάνικη τηλενουβέλα *Querida Enemiga* (ελλ. «αγαπητή εχθρός») που προβλήθηκε από το τηλεοπτικό δίκτυο Televisa, παρόλα αυτά η εξέλιξη της ήταν πρωτότυπη. Δημιουργός της σειράς ήταν ο Δημήτρης Αρβανίτης, ο οποίος είχε και τη γενική επιμέλεια της σειράς. Τη διασκευή του σεναρίου υπέγραψαν ο Γιώργος Χρυσοβιτσάνος, ο Σταύρος Αβδούλος και η Ειρήνη Ριτσώνη, ενώ τη σκηνοθεσία επιμελήθηκαν ο Θανάσης Ιατρίδης και ο Γιάννης Σπυρώνης.

Η σειρά παρουσιάζει τη ζωή δύο νεαρών γυναικών που μεγάλωσαν σε ίδρυμα, χωρίς οικογένεια, όταν η μια από αυτές αποφασίζει να κλέψει τη ταυτότητα της άλλης, με σκοπό να διεκδικήσει τη περιούσια της πλούσιας οικογένειας της. Η σειρά προβλήθηκε για 3 κύκλους και αποτελείται από 401 επεισόδια. Αν και είχε προγραμματιστεί η σειρά να ολοκληρωθεί το καλοκαίρι του 2011 μετά από δύο σεζόν, ο δεύτερος κύκλος ολοκληρώθηκε νωρίτερα και τα τελευταία 49 επεισόδια προβλήθηκαν την επόμενη σεζόν ως τρίτος κύκλος εξαιτίας της καθυστερημένης προετοιμασίας των νέων καθημερινών σειρών Κλεμμένα όνειρα και Οι βασιλιάδες. Η προβολή της γινόταν καθημερινά στο slot 18:10-19:00, ωστόσο από τον Ιούνιο του 2010 η σειρά μεταφέρθηκε στη prime time 21:00-21:50, όπου παρέμεινε μέχρι την ολοκλήρωση της.

## Επισκόπηση σειράς

## Πλοκή
Η Κάτια Καλλιφατίδη είναι μια πανίσχυρη γυναίκα που όλοι υπακούν στις διαταγές της. Η Ελπίδα και η Ξένια είναι αχώριστες φίλες και ζουν σ' ένα ίδρυμα στο Ναύπλιο. Η Ελπίδα έχει όνειρο να γίνει διάσημη σεφ και να σπουδάσει στην Αθήνα,η Ξένια όμως μισεί κρυφά την Ελπίδα εξαιτίας του αθώου χαρακτήρα που προβάλλει.

Όταν η Ελπίδα αποφασίζει να κυνηγήσει το όνειρο της, η Ξένια ανακαλύπτει ότι η Ελπίδα είναι εγγονή της Καλλιφατίδη κι ότι η ίδια βρέθηκε νεογέννητη σε κάδο απορριμάτων. Έτσι, βρίσκει την ευκαιρία και αποφασίζει να της κλέψει τη ζωή. Πηγαίνει στην Αθήνα, βρίσκει τη Κάτια και παρουσιάζεται αυτή σαν εγγονή της. Εκείνη, μην έχοντας άλλη επιλογή, τη παίρνει στο σπίτι της και παρουσιάζει τη Ξένια σαν μακρινή ανιψιά της. Η Ελπίδα, μετά από αλλεπάλληλες αναποδιές που της συνέβησαν στη πρωτεύουσα, καταφέρνει τελικά να μπει στη σχολή μαγειρικής και βρίσκει προσωρινά δουλειά στην εταιρεία της Κάτιας, όπου γνωρίζει τη Ντορίτα και τη Μαίρη, γίνονται φίλες και τη φιλοξενούν μέχρι να ορθοποδήσει.

Όλα της πάνε καλά, αφού γνωρίζει και τον έρωτα της ζωής της, τον Στέφανο. Όταν η Ξένια τον γνωρίσει, θα γοητευτεί και χωρίς να υπολογίσει τη παιδική της φίλη, αποφασίζει να τον διεκδικήσει κι εκείνη. Με τον καιρό, καταφέρνει να τους χωρίσει και κάνει σχέση μαζί του, ενώ η Ελπίδα βρίσκει θαλπωρή στον καθηγητή μαγειρικής, τον Χάρη. Οι δυο φίλες απομακρύνονται, προσπαθώντας η καθεμία να κάνει τα όνειρα της πραγματικότητα. Στη πορεία όμως, η Ξένια θα χάσει κάθε έλεγχο προσπαθώντας να κρατήσει την αλήθεια κρυφή, βάζοντας όλους στο στόχαστρο της και βγάζοντας απ' το παιχνίδι όποιον στέκεται εμπόδιο...

## Διανομή
### Πρωταγωνιστές

### Συμπρωταγωνιστές

### Guest stars

## Επεισόδια

### Α' Κύκλος (2009-2010)

* Προβαλλόταν καθημερινά στις 18:10 (επεισόδια 3-185) και στις 21:00 (επεισόδια 186-201).
* Η πρεμιέρα και το φινάλε της σεζόν προβλήθηκαν Κυριακή στις 21:00.
* Τα επεισόδια 1-2 προβλήθηκαν μαζί.

### Β' Κύκλος (2010-2011)

* Προβαλλόταν καθημερινά στις 21:00.
* Τα επεισόδια 202-203 και 228-229 προβλήθηκαν μαζί.

### Γ' Κύκλος (2011-2012)

* Προβαλλόταν καθημερινά στις 21:00.
* Από τις 14/11/2011 σταμάτησε η προβολή της Δευτέρας λόγω μετάδοσης της κωμικής σειράς *[[Πίσω στο σπίτι]]*.

## Εξωτερικοί σύνδεσμοι
* Η ζωή της άλλης: Περιλήψεις επεισοδίων
* music.net.cy
* 

## Παραπομπές

Ζ
Κατηγορία:Ελληνικές δραματικές τηλεοπτικές σειρές